
                                    Kétegyháza Nagyközség Önkormányzat

                                Polgármesterétől          


Ügyiratszám: 10-142/2026.
tárgy: I. fokú vízkorlátozás
Ügyintéző: Dr. Petrusán Balázs                                            elrendelésének megszüntetése
HATÁROZAT

Kétegyháza Nagyközség Önkormányzatának Polgármestere a vízfogyasztás rendjének megállapításával kapcsolatos hatáskörömben eljárva, a 2026. július 31. napján elrendelt I. fokú vízkorlátozást 2026. augusztus 10. 08:00 órától kezdődően Kétegyháza Nagyközség közigazgatási területén

megszüntetem.
Jelen határozat ellen közigazgatási úton jogorvoslatnak helye nincs, az a közléssel végleges és végrehajtható.

Az ügyfél a véglegessé váló döntés ellen közigazgatási pert indíthat. Kétegyháza Nagyközség Önkormányzatával szemben indított perben kérheti a Szegedi Törvényszéktől (6720 Szeged, Széchenyi tér 4.) a határozat megváltoztatását. A közigazgatási per illetéke 30 000 forint. A keresetlevél benyújtásának a közigazgatási cselekmény végrehajtására nincs halasztó hatálya.
INDOKOLÁS

A Gyulai Járási Helyi Védelmi Bizottság kezdeményezése alapján Kétegyháza Nagyközség közigazgatási területére vonatkozóan 2026. július 31. napján 17:00 órától I. fokú vízkorlátozás került elrendelésre. 
Tekintettel arra, hogy a vízellátás zavartalansága biztosított, valamint és a III. fokú hőségriasztás megszüntetésre került, ezért a fentiek alapján a rendelkező részben foglaltaknak megfelelően döntöttem.
A határozat a vízgazdálkodásról szóló 1995. évi LV. törvény (a továbbiakban: Vtv.) 4. § (1) bekezdés c) pontja és a víziközmű-szolgáltatásról szóló 2011. évi CCIX. törvény egyes rendelkezéseinek végrehajtásáról szóló 58/2013. (II. 27.) Korm. rendelet (a továbbiakban: Korm. rendelet) 83. § (1) és (2) bekezdésén alapul.

Hatásköröm és illetékességem az általános közigazgatási rendtartásról szóló 2016. évi CL. törvény (a továbbiakban: Ákr.) 9. §-án és 15. §-án, valamint a Korm. rendelet 83. § (1) bekezdésén alapul.

A jogorvoslatra vonatkozó tájékoztatást az Ákr. 114. §-a, a közigazgatási perrendtartásról szóló 2017. évi I. törvény 39. §-a, valamint az illetékekről szóló 1990. évi XCIII. törvény 45/A. § (1) bekezdése alapján adtam.

Kétegyháza, 2026. augusztus 10. 

Dr. Rákócziné Tripon Emese 

